b'\n_START_ARTICLE_\nTeolo\xc5\xa1ka knji\xc5\xbenica Ljubljana\n_START_PARAGRAPH_\nTeolo\xc5\xa1ka knji\xc5\xbenica Ljubljana je visoko\xc5\xa1olska knji\xc5\xbenica, ki spada pod okrilje Univerze v Ljubljani. Namenjena je predvsem \xc5\xa1tudentom, zaposlenim na fakulteti in pastoralnim delavcem ljubljanske nad\xc5\xa1kofije. Knji\xc5\xbenica se nahaja v stavbi Teolo\xc5\xa1ke Fakultete v Ljubljani.\n_START_SECTION_\nZgodovina\n_START_PARAGRAPH_\nKnji\xc5\xbenica teolo\xc5\xa1ke fakultete v Ljubljani je bila ustanovljena leta 1919 in je bila hkrati tudi nova osrednja bogoslovna knji\xc5\xbenica. Leta 1921 je pod okrilje osrednje bogoslovne knji\xc5\xbenice pri\xc5\xa1la tudi knji\xc5\xbenica bogoslovne akademije, ki je bila ustanovljena istega leta._NEWLINE_Pred za\xc4\x8detkom druge svetovne vojne so pod vodstvom prof. Josipa Turka pri\xc4\x8deli gradivo vpisovati v novo uradno inventarno knjigo. Gradivo osrednje bogoslovne knji\xc5\xbenice ni bilo v prostem pristopu, ampak je bilo po \xc5\xa1tevilkah urejeno v skladi\xc5\xa1\xc4\x8du, deloma pa tudi na posameznih oddelkih seminarjev in v knji\xc5\xbenici bogoslovne akademije._NEWLINE_Po drugi svetovni vojni je vodstvo knji\xc5\xbenice prevzel prof. Franc Lukman. Avgusta 1964 so za\xc4\x8deli uresni\xc4\x8devati nov popis knji\xc5\xbeni\xc4\x8dnega gradiva z uvajanjem sistematskega kataloga na podlagi Univerzalne decimalne klasifikacije_NEWLINE_Kljub vsem te\xc5\xbeavam, s katerimi so se knji\xc5\xbeni\xc4\x8dni delavci teolo\xc5\xa1ke fakultete ubadali vrsto let, so pri svojem delu vztrajali v upanju, da bo v prihodnosti pri\xc5\xa1lo do izbolj\xc5\xa1av. Te so se res pojavile v devetdesetih letih, ko je fakulteta ponovno postala dr\xc5\xbeavna ustanova in \xc4\x8dlanica Univerze v Ljubljani.\n_START_SECTION_\nGradivo/zbirke/ureditev\n_START_PARAGRAPH_\nV knji\xc5\xbenici se nahaja knji\xc5\xbeni\xc4\x8dno gradivo, ki v prvi vrsti pokriva teolo\xc5\xa1ko stroko in njej sorodne znanstvene smeri. Knji\xc5\xbeni\xc4\x8dni fond zajema zaklju\xc4\x8dene in serijske publikacije ter neknji\xc5\xbeni\xc4\x8dno gradivo._NEWLINE_Danes knji\xc5\xbenica hrani pribli\xc5\xbeno 100.000 enot knji\xc5\xbeni\xc4\x8dnega gradiva. Med vsem knji\xc5\xbeni\xc4\x8dnim fondom pa se nahaja okoli 20% gradiva v sloven\xc5\xa1\xc4\x8dini preostalo gradivo pa je predvsem v nem\xc5\xa1kem, italijanskem, francoskem in latinskem jeziku._NEWLINE_Knji\xc5\xbeni\xc4\x8dni fond knji\xc5\xbenice se v 15% nahaja v prostem pristopu, ostalih 85\xc2\xa0%pa hranijo v skladi\xc5\xa1\xc4\x8dih (predvsem starej\xc5\xa1e letnike serijskih publikacij, vse zaklju\xc4\x8dene publikacije, ki se bolj poredko izposojajo, diplomske naloge in vse neknji\xc5\xbeni\xc4\x8dno gradivo. V knji\xc5\xbenici teolo\xc5\xa1ke fakultete se ne poslu\xc5\xbeujejo odpisa gradiva, saj so menja, da je vsaka posamezna knji\xc5\xbeni\xc4\x8dna enota enkrat uporabna.'